POSIBLES IDEAS PARA UNA HOMILÍA CON NENOS

17 decembro 2017

**Busca a ESTRELA que oriente a túa vida.**

**Xesús está cerca: ALÉGRATE, ANÚNCIAO.**

**1.Ver: Xesús está cerca**

-Estes días imos rematando o belén… Para a próxima semana xa celebraremos o Nadal.

*Quitaches esta semana as pedras do seu camiño?*

-Chega Xesús, axiña o poñeremos no berce de Belén…

***Como imos preparando a súa vinda? Que pasos damos?***

**2. XULGAR: Xoán B. e Isaías anuncian a chegada**

+No evanxeo deste 3º domingo, continuamos con Xoán que se presenta como **“testemuña da luz”** que é Xesús, como **“voz que grita no deserto”.** Isaías anuncia que Deus o elixiu “para dar a boa nova”…

**+QUE NOS QUERE DICIR XESÚS?**

-**Que nos enchamos de LEDICIA**: O 3º domingo é domingo da ledicia. O profeta Isaías dinos: **“Desbordo de gozo no Señor,  e alégrome co meu Deus”…** María esperaría alegre no embarazo o nacemento de Xesús. Paulo (Tes.) dicíanos: **“Estade sempre alegres”.** De onde nos vén a ledicia? Estamos esperando a Xesús, que regalo valioso nos trae? El mesmo é o regalo, tráenos o amor de Deus que é un amor grande… Que se nos note a ledicia xa, “non cara de funeral” (Francisco).

**-Que nos convertamos en PREGOEIROS, ANUNCIADORES DA SÚA VINDA: Xesús vén para ser** o noso amigo, a nosa guía. Como di Isaías, vén para perdoarnos, traernos a paz, cambiarnos o corazón, enchernos de misericordia e de bondade, un corazón parecido ao de Xesús. Xoán Bautista preséntase como **o pregoeiro que anuncia** que Xesús vén. Hoxe somos nós (non as luces dos escaparates) os verdadeiros pregoeiros Nadal, pois somos os que o coñecemos, os seus amigos… Somos **“testemuñas da luz”.**

***Como vivir a ledicia e ser pregoeiros de Xesús hoxe?***

**3. ACTUAR: Alégrate, anúnciao**

**+Facemos algúns preparativos para este tempo.** Seguindo o debuxo de Fano poñemos a **3ª estela** e a frechiña do compás cara ao este, por onde sairá o sol (sol é Xesús)… estamos alegres porque xa empeza a clarear.

+**Acendemos a 3ª vela** da coroa de Advento (a da ledicia e do testemuño).

+Podemos **debuxar os trazos dunha cara alegre** e repartímolas a cada neno como desexo de vivir sempre alegres porque vén o Señor e nos regala tanto.

 ***Que imos facer cada un e en grupo?***

**LECTURAS**

* **ISAÍAS 61,1-2a.10-11: *Desbordo de gozo no Señor.***

O Espírito do Señor, Deus, está sobre min, porque o Señor me unxiu. **Envioume para dar a boa nova aos pobres,** para curar os corazóns desgarrados, proclamar a amnistía aos cativos, e aos prisioneiros a liberdade; para proclamar un ano de graza do Señor. **Desbordo de gozo no Señor, e alégrome co meu Deus**: porque me puxo un traxe de salvación, e envolveume cun manto de xustiza, como noivo que se pon a coroa, ou noiva que se adorna coas súas xoias. Como o chan agroma os seus brotes, como un xardín fai agromar as súas sementes, así o Señor fará agromar a xustiza e os himnos ante todos os pobos. *Palabra do Señor.*

**SALMO 1: R/.   Alégrome co meu Deus**

* **1ª TES. 5, 16-24:**

***Que o voso espírito, alma e corpo se manteña ata a vinda do Señor.***

* **San XOÁN 1, 6-8. 19-28. *No medio de vós hai un que non coñecedes.***

|  |
| --- |
| **Narrador:** Xurdiu un home enviado por Deus, que se chamaba Xoán: este viña como testemuña, para dar testemuño da luz, para que todos cresen por medio del. Non era el a luz, senón o que daba testemuño da luz. E este é o testemuño de Xoán, cando os xudeus enviaron desde Xerusalén sacerdotes e levitas a que lle preguntasen:**Sacerdotes:** *- «Ti quen es?»***Narrador:** El confesou e non negou; confesou:**Xoán Bautista:** *- «Eu non son o Mesías».***Narrador:** Preguntáronlle:**Sacerdotes:** *- «Entón, que? Es ti Elías?».***Narrador:** El dixo:**Xoán Bautista:** -«Non o son».**Sacerdotes:** *- «Es ti o Profeta?».***Narrador:** Respondeu:**Xoán Bautista:** *- «Non».***Narrador:** Preguntáronlle:**Sacerdotes:** - *«Quen es, para que podamos dar unha resposta aos que nos enviaron? Que dis de ti mesmo?».***Narrador:** El contestou:**Xoán Bautista:** - *«Eu son a voz que grita no deserto: “Achanzade o camiño do Señor”, como dixo o profeta Isaías».***Narrador:** Entre os enviados había fariseos e preguntáronlle:**Sacerdotes:** - *«Entón, por que bautizas se ti non es o Mesías, nin Elías, nin o Profeta?».***Narrador:** Xoán respondeulles:**Xoán Bautista:** - *«Eu bautizo con auga; no medio de vós hai un que non coñecedes, o que vén detrás miña, e ao que non son digno de desatar a correa da sandalia».***Narrador:** Isto pasaba en Betania, na outra beira do Xordán, onde Xoán estaba bautizando.*Palabra do Señor.* (Narrador-Sacerdotes-Xoán Bautista)(Narrador – Sacerdotes – Xoán Bautista) |